Държавен вестник, бр. 76, 2010 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  76
половината от всички членове. Решенията се 
оформят в протоколи, подписани от членовете 
на комисията.
Чл. 10. (1) Комисията по провеждане на 
избора разглежда заявленията, постъпили по 
реда и в сроковете, определени в обявлението, 
и допуска по документи до езиков изпит кан­
дидатите, които отговарят на критериите по 
чл. 5, за което съставя протокол. Въз основа 
на протокола комисията изготвя списъци на 
допуснатите и недопуснатите кандидати, които 
се подписват от председателя. В списъка на 
недопуснатите кандидати се посочват основа­
нията за недопускането им. 
(2) След изготвянето им списъците се обявя­
ват на интернет страницата на Министерството 
на правосъдието.
Чл. 11. (1) Комисията по провеждане на из­
бора организира провеждането на езиков изпит, 
състоящ се от писмен тест и устно събеседване 
за проверка на общите и специализираните 
езикови познания на кандидатите по френски 
език, и уведомява допуснатите кандидати за 
мястото и часа на провеждането му. Изпитът 
се провежда в рамките на два астрономически 
часа от хабилитирани преподаватели по спе­
циалността „Френска филология“, определени 
от председателя на комисията. 
(2) Явилите се кандидати се оценяват с 
„издържал“ или „неиздържал“. За издържал се 
счита кандидатът, получил минимална оценка 
„Отличен 5,50“ по шестобалната система.
Чл. 12. (1) Комисията по провеждане на из­
бора провежда събеседване в открито заседание 
с издържалите езиковия изпит кандидати. На 
кандидатите се задават въпроси от председателя 
и от членовете на комисията. След изслушване 
на всички явили се кандидати председателят на 
комисията обявява събеседването за приклю­
чило и комисията пристъпва към оценяване 
на кандидатите.
(2) Комисията оценява представянето на 
кандидата на събеседването по шестобалната 
система с точност до 0,25. Всеки член на коми­
сията нанася в протокола своята оценка срещу 
името на явилия се кандидат. Конкретният 
резултат на всеки кандидат е средноаритме­
тичното число от сбора на оценките на всички 
членове на комисията.
(3) Комисията класира кандидатите в низхо­
дящ ред въз основа на окончателния резултат 
на всеки кандидат.
Чл. 13. Комисията по провеждане на избора 
одобрява с мотивиран доклад първия класиран 
кандидат. Когато има кандидати с равен окон­
чателен резултат, комисията след обсъждане 
мотивирано одобрява с гласуване един от тях.
Чл. 14. В тридневен срок от приключване 
на събеседването Комисията по провеждане на 
избора изготвя протокол за крайния резултат 
от проведения избор и го изпраща заедно с 
цялата документация по изборната процедура 
на министъра на правосъдието и на министъра 
на външните работи. Със съвместен доклад 
министърът на правосъдието и министърът на 
външните работи внасят в Министерския съвет 
проект на решение за избирането на кандидата 
за български съдия в Съда на Европейския 
съюз или в Общия съд заедно с протокола и 
цялата документация по изборната процедура.
Чл. 15. Комисията по провеждане на избора 
обявява в срока по чл. 14 одобрения кандидат 
на интернет страницата на Министерството на 
правосъдието.
Чл. 16. Протоколите на комисията и всички 
съобщения във връзка с избора се поставят на 
таблото за обяви в сградата на Министерството 
на правосъдието и на интернет страницата му.
Чл. 17. Министерският съвет разглежда пред­
ложената му кандидатура за  съдия в Съда на 
Европейския съюз или в Общия съд на първото 
заседание след получаването на документацията 
във връзка с избора и приема решение, с което 
определя кандидата на Република България.
Чл. 18. Разходите, възникнали при провеж­
дането на процедурата за избор, са за сметка 
на бюджета на Министерството на правосъди­
ето. Министърът на финансите осигурява от 
централния бюджет средства по бюджета на 
Министерството на правосъдието.
Заключителни разпоредби
§ 1. Постановлението се приема на основание 
чл. 7а от Закона за нормативните актове във 
връзка с чл. 253 и 254 от Договора за функци­
онирането на Европейския съюз.
§ 2. Постановлението влиза в сила от деня 
на обнародването му в „Държавен вестник“.
За министър-председател:
Симеон Дянков
Главен секретар на Министерския съвет:
Росен Желязков
7696
ПОСТАНОВЛЕНИЕ  № 215
ОТ 21 СЕПТЕМВРИ 2010 Г.
за приемане на Наредба за реда и начина за 
организиране на националните инвентариза­
ции на вредни вещества и парникови газове 
в атмосферата
МИНИСТЕРСКИЯТ СЪВЕТ
П О С ТА Н О В И :
Член единствен. Приема Наредба за реда и 
начина за организиране на националните ин­
вентаризации на вредни вещества и парникови 
газове в атмосферата.
За министър-председател:
Симеон Дянков
Главен секретар на Министерския съвет:
Росен Желязков